**ТЕХНИЧЕСКО ЗАДАНИЕ**

*За разработване на проектно предложение по програма „ Европа за гражданите“ 2014-2020 г. ” . Мерките по това направление са следните: Побратимяване на градове, Мрежи от градове, Проекти на гражданското общество.*

 **Настоящето** Техническо задание за предоставянето на услугите по дейностите, съставляващи предмета на Договора, е изготвено съгласно условията и изискванията на програма*„ Европа за гражданите“ 2014-2020 г.”* на Европейската Комисия *.*

* *Побратимяване на градове, и /или*
* *Мрежи от градове*

Двете направления се допълват от хоризонтално действие на програмата по всички процедури за 2016г.

* Хоризонтално действие: Валоризация: анализ, разпространение и използване на резултатите от проектите.

От **01.01.2017** г. ще стартират проектните дейности при депозиране на проект на **01.09.2016г. Изпълнителят поема цялата комуникация с партньора/партньорите от други градове допустими от програмата. Ангажира се и с поне едно посещение на място при тях за подготвителните дейности.**

**Мярка „Побратимяване на градове“**

Тази мярка има за цел да подпомага проекти, в които широк кръг от граждани от побратимени градове се обединяват около теми, съответстващи на целите на Програмата. Предимство се дава на проекти, насочени към приоритетите, които всяка година се определят за тази мярка.

Мобилизирайки гражданите, бизнесите на местно равнище и на ниво ЕС да обсъждат конкретни въпроси от европейската политическа програма, тази мярка ще има за цел да насърчава гражданското участие в процеса на разработване на политики на Съюза и да създава условия за обществена ангажираност и доброволческа дейност на ниво ЕС.

Понятието „побратимяване“ трябва да се разбира в общ смисъл, като отнасящо се до общини,които са подписали или са се ангажирали да подпишат споразумения за побратимяване, както и до общини, които изпозват други форми на партньорство за насърчаване на сътрудничеството и културните връзки между тях.

**Мярка „Мрежи от градове“**

Общините и асоциациите, които работят заедно по обща тема в дългосрочен план, могат да изграждат мрежи от градове с цел по-устойчиво сътрудничество. Създаването на мрежи между общините по въпроси от общ интерес се явява важен механизъм, способстващ за обмена на добри практики.

Побратимяването свързва общините в здрава връзка; поради това **потенциалът на мрежите**, създадени чрез поредица от връзки за побратимяване на градовете, трябва да се използва за развиване на *тематично* и *дългосрочно* сътрудничество между градовете. ЕК подкрепя развитието на такива мрежи, които са важни за осигуряване на структурирано, интензивно и многостранно сътрудничество и поради това допринасят за постигане на максимално въздействие на Програмата.

Дава се приоритет на мрежи, насочени към годишно определяните приоритетни теми.

***Очаква се мрежите от градове:***

* Да обединят **редица дейности около темата/темите от общ интерес,** по която/които следва да се работи в контекста на целите на Програмата или на годишните приоритети;
* Да имат **определени целеви групи,** за които избраните теми да са особено значими, и да включват членове на общността, активни в съответната тематична област (т.е. експерти, местни служители, граждани и граждански групи, пряко засегнати от темата и т.н);
* Да послужат като **основа за бъдещи инициативи и действия** между участващите градове във връзка с разглежданите въпроси или евентуално с други въпроси от общ интерес.

 **Процедура за подбор**

**Специфични критерии за допустимост за мярка „Мрежи от градове“:**

 **Заявител и партньори**

1. **Вид организация/заявители:**
* Градове/общини или техните комитети за побратимяване, или техни мрежи;
* Други органи на управление на местно/регионално равнище;
* Федерации/сдружения на местни органи на управление.
1. **Партньори:**Освен партньори, които по своето естество са подобни на заявителите, партньори по тези проекти могат да бъдат и организации на гражданското общество с нестопанска цел.
	1. **Брой партньори**

Проектът трябва да включва общини от поне **4** допустими по Програмата държави, от които поне едната е държава-членка на ЕС.

**Характер и измерение на проекта**

1. **Брой участници**

Проектът трябва да включва минимум **30%** от поканените участници. „Поканени участници“ са международни участници, изпратени от допустимия/-ите за участие партньор/и.

1. **Бюджет**

Максимален допустим размер на безвъзмездните средства за проект: **150 000 EUR**

1. **Място на провеждане на дейностите и брой дейности**

Дейностите трябва да се провеждат в някоя от допустимите по Програмата държави. Трябва да бъдат предвидени поне **4 големи(конференции,кръгли маси, изложения, културни обмени, бизнес форуми)** мероприятия по всеки проект.

1. **Допустим период/ продължителност на проекта**

Проектът трябва да започне в рамките на съответния допустим период, който зависи от крайния срок за мярката, по която се подава заявлението (вж. „Календарен план“).

Максималната продължителност на проекта е **24 месеца**.

**І. Изисквания към изпълнението предмета на Договора:**

**Общи изисквания:**

Изпълнителят следва да реализира качествено и в срок всички дейности, включени в предмета на Договора, по вид и количество съгласно условията и изискванията на Възложителя в настоящето Техническо задание.

Краен срок на договора – **01.09.2016 г.**

**Източник на финансиране**

Средствата за изпълнение на дейностите, предмет на договора, се осигуряват от от бюджета на община Перник.

**II. Специфични изисквания:**

**Предмет на Техническото задание –** Осъществяване на консултантски услуги при разработване на проект за кандидатстване по програма *„ Европа за гражданите“ 2014-2020 г.”*на ЕС*. Мерките по това направление са следните: Побратимяване на градове, Мрежи от градове.*

**Цели на Техническото задание**

Да се подготви и разработи проект между община Перник и район Цървени кръст,гр.Ниш, Сърбия в съответствие с целите на програмата. Проектът ще допринесе гражданите и бизнеса на двете общини да подобрят своите политики за развитие на местните общности и бизнеси. Да насърчат обмени на добри практики и конкретни връзки за икономически и културен обмен.

Проектът има транснационалното измерение и насърчава местните и регионални политики за рзвитие на бизнеса, европейските принципи за развитие на конкурентноспособността и развитие на местни политики , взаимното разбирателство и развитие на Европа.

Дейностите по проекта ще бъдат насочени към стимулиране на бизнес обмени в конкретни сектори, повишаване на административен капацитет и участие в утвърдени културни изяви за партньорите.

Предложените дейности и очакваните резултатидопринасят за постигането на целите на програмата, на направление 1 на програмата Европейска памет за миналото: постигане на по-добро разбиране за миналото, общата история, общите ценности и целта на Съюза.

**Характер и измерение на проекта**

1. **Бюджет**Максимален допустим размер на безвъзмездните средства за проект: **100 000 EUR**.
2. **Място на провеждане на дейностите**

Дейностите трябва да се провеждат в някоя от допустимите по Програмата държави.

1. **Допустим период/ продължителност на проекта**

Проектът трябва да започне в рамките на съответния допустим период (вж. „Календарен план“).

Максималната продължителност е **24 месеца**.

**III. Дейности, които ще се включат в проектното предложение**

* Разработване на проектно предложение от страна на община Перник

Създадена е електронна система за подаване на заявления за всички направления/мерки. Предложенията за проекти трябва да се подават, като се използва електронният формуляр за заявления на безвъзмездни средства (eForm).

Заявления, подадени на хартиен носител по пощата, по фак или по електронна поща НЯМА да бъдат приемани за разглеждане.

Процедура за подаване на заявления

Стъпка1: Регистрация на организациите

За да подадат заявление, заявителите и всички организации, които ще участват в проекта, трябва да впишат своя идентификационен код на участника (Participant Identification Code или PIC) във формуляра на заявлението. PIC кодът може да се получи чрез регистрация на организацията в единната система за регистрация (Unique Registration Facility или URF), която се хоства на портала на участниците (Participant Portal) в проекти в областта на образованието, аудиовизията, културата, гражданството и доброволческата дейност.

За мерките „Побратимяване на градове“ и „Мрежи от градове“:

* Доказателство, че организацията Ви действа от името на един или повече органи на местното управление .
* Окомплектоване на документацията, придружаваща проектното предложение

Община Перник предоставя:

- Формуляр за правен субект;
- Формуляр за финансова идентификация;
- Копие от официален документ за регистрация по ДДС;

- Копие от резолюцията, закона, съдебното постановление или решението за регистриране на въпросния правен субект.

За мерките „Побратимяване на градове“ и „Мрежи от градове“:

* Доказателство, че организацията действа от името на един или повече органи на местното управление

Характер и измерение на проекта

1. Брой участници
2. Бюджет
3. Място на провеждане на дейностите и брой дейности
4. Допустим период/продължителност на проекта

Заявление

1. Официален формуляр за заявление

Предложението за проект е допустимо, ако за подаването му е използван електронният формуляр за заявления за безвъзмездни средства (eForm). Заявления, подадени на хартиен носител, по пощата, по факс или по електронна поща НЯМА да бъдат приемани за разглеждане. (За повече информация вж. Глава 1 „Процедура за подаване на заявления“)

1. Краен срок

Предложенията за проекти трябва да бъдат подадени преди крайния срок, а предложените проекти трябва да започват в рамките на съответния допустим период (вж. „Календарен план“).

1. Официални езици

Официалният формуляр за заявления (eForm) трябва да бъде попълнен изцяло на английски език на ЕС и предаден на община Перник и на български език.

План-график за подготовка и реализиране (подаване) на проектното предложение

|  |  |
| --- | --- |
| Срок в дни |  |
| 15 дни | **Съгласуваност с целите на програмата и на съответното нейно напраление:*** Съответствие между **целта** на представения проект и целите на програма „Европа за гражданите“, на съответното направление и на съответната мярка.
* Предложените **дейности** и очакваните **резултати** трябва да допринасят за постигането на целите на Програмата, на съответното направление и на съответната мярка.
* Тематичната насоченост трябва да бъде в съответствие с целите на Програмата, на съответното направление и на съответната мярка и за предпочитане да отразява годишните приоритети.
 |
| 25 дни | **Качество на плана за дейностите по проекта:*** Дейностите трябва да отговарят на нуждите на проекта и да бъдат подходящи за потигане на целите му.
* Съгласуваност: съответствие между различните цели на предложените дейности и съобразяване на предложените за влагане средства и ресурси с целите.
* Ефективност: резултатите следва да се постигнат при разумни разходи.
* Проектите трябва да включват ясно очертано европейско измерение.
* Приоритет се дава на проекти, в които участват различни видове организации (органи на местното управление, НПО, научноизследователски институти и др.), развиват се различни видове дейности (научни изследвания, неформално образование, обществени дебати, изложби и др.) или са включени граждани, принадлежащи към различни целеви групи.

Приоритет се дава на проекти, при които се използват нови методи на работа или се предлагат новаторски дейности , или които разполагат с по-малки възможности.  |
| 5 дни | **Рапространение:*** По всеки проект, подпомаган по линия на Програмата, трябва да се положат необходимите усилия за гарантиране на използването и разпространението на резултатите от проекта.
* Предложеният проект трябва да постигне мултиплициращ ефект сред по-широка общественост, а не само сред преките участници в дейностите.
* Следва да бъде налице реалистичен и практичен план за разпространение така, че да има възможност за ефективен трансфер и обмен на рзултатите, предвидени по проекта.
 |
| 10 дни | **Въздействие и участие на местни власти, МСП, бизнес асоциации, граждани и медии*** Броят на организациите, участниците и участващите държави следва да бъде достатъчно голям, за да се гарантира истински европейски обхват на предложения проект.
* Въздействие: При предоставяне на безвъзмездни средства предпочитание ще се отдава на проекти със значително въздействие, независимо от мащаба им, и по-специално на такива, които са пряко свързани с политиките на Съюза, с цел участие в оформянето на програмата на ЕС във връзка с неговите политики.
* Устойчивост: Предложените проекти или дейности следва да са насочени към постигане на резултати в средносрочен или дългосрочен план.
* Предложените дейности следва да дават възможност на участниците да се ангажират активно с проекта и с повдигнатите от него въпроси.
* Трябва да се търси баланс между гражданите, които вече са активни в рамките на организации или институции, и гражданите, които все още не са ангажирани.
* Ще се дава приоритет на проекти, в които участват граждани от по-слабо представени групи или в неравностойно положение.
 |

* Предаване на проектното предложение в срок, чрез електронната система на програмата

Възложител: Изпълнител:

 кмет на община Перник

 Валя Церовска